El CNL de Badalona i Sant Adrià participa en els actes de commemoració del Dia de la Dona a Badalona - Llengua i cultura - Consorci per a la Normalització Lingüística - CPNL
CNL Badalona i Sant Adrià Dimecres, 9 de març de 2016
El CNL de Badalona i Sant Adrià participa en els actes de commemoració del Dia de la Dona a Badalona
Montserrat Roig i les dones refugiades, els temes principals
Un grup de 16 alumnes del curs Intermedi 2 del Polidor (Sant Adrià) van assistir el dia 3 de març a "Dones refugiades i demandants d'asil", un acte institucional de l'Ajuntament de Badalona i l'Oficina del Parlament Europeu a Barcelona, que incloïa la representació de Nadia, obra de teatre documental protagonitzada per Nadia Ghulam, badalonina també protagonista d'El secret del meu turbant (Premi Prudenci Bertrana 2010, d'Agnès Rotger i Nadia Ghulam).
El dia 7 de març, un grup de 31 persones, assistents als clubs de lectura de Sant Roc i de Canyadó i d'alumnes del curs Elemental 3 (Casal Cívic Sant Roc) -acompanyats de les tutores i tutors-, van assistir a l'acte institucional del Dia de la Dona que incloïa l'obra teatralitzada L'hora violeta, homenatge a Montserrat Roig en el 25è aniversari de la seva mort i la presència de Carmina Roig, germana de l'escriptora.
Notícia de l'acte al web de l'Ajuntament de Badalona